Qalanmalıyam
Taleyim belədir yaranan gündən,
Nahaqdan odlara qalanmalıyam.
Nə qədər əlləşəm, var-dövlət yığam,
Bir yandan çapılıb, talanmalıyam.

Ürəyimdən od düşübdür üstümə,
Heyran-heyrab yaxanlar var tüstümə.
Təndir bilib sığınırlar istimə,
Belə dolanmışam, dolanmalıyam.

Qəlbimi qanadan yar yarasıdır,
Bəxtimin yuxusu məni sarsıdır.
Ağ Aşıq haqq üçün hey yanasıdır,
Od oğluyam, oda qalanmalıyam.
Qoşmalar